সার্বিয়া ফুটবল অ্যাসোসিয়েশন

সার্বিয়া ফুটবল অ্যাসোসিয়েশন (//); এছাড়াও সংক্ষেপে এফএসএস এবং এফএএস নামে পরিচিত) হচ্ছে সার্বিয়ার ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯১৯ সালে জাগরেব এবং ২০০৩ সালে সার্বিয়া ও মন্টিনিগ্রোর নতুন ফুটবল অ্যাসোসিয়েশন হিসাবে প্রতিষ্ঠিত হয়; পূর্বে যা যুগোস্লাভিয়া ফুটবল অ্যাসোসিয়েশনের অংশ ছিল। মন্টিনিগ্রো এবং সার্বিয়ার দুটি পৃথক পৃথক হিসাবে বিভক্ত হওয়ার পরে এটি ২০০৬ সালে সার্বিয়ার ফুটবল অ্যাসোসিয়েশন হিসাবে প্রতিষ্ঠিত হয়েছিল। এটি প্রতিষ্ঠার ৪ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার ৩৫ বছর পর ১৯৫৪ সালে সংস্থাটি তাদের আঞ্চলিক সংস্থা উয়েফার সদস্যপদ লাভ করে। এই সংস্থার সদর দপ্তর সার্বিয়ার রাজধানী বেলগ্রেডে অবস্থিত।

এই সংস্থাটি সার্বিয়ার পুরুষ, নারী এবং অনূর্ধ্ব-২১ দলের পাশাপাশি ঘরোয়া ফুটবলে সার্বীয় সুপারলিগা, সার্বীয় প্রথম লীগ এবং সার্বীয় কাপের মতো প্রতিযোগিতার সকল কার্যক্রম পরিচালনা করে। বর্তমানে সার্বিয়া ফুটবল অ্যাসোসিয়েশনের সভাপতির দায়িত্ব পালন করছেন স্লাভিসা কোকেজা এবং সাধারণ সম্পাদকের দায়িত্ব পালন করছেন ইয়োভান সুরবাতোভিচ।

প্রতীক
১৫০টি প্রস্তাব পাওয়ার পরে, ২০০৬ সালের ডিসেম্বরে কমিশন বেলগ্রেড স্থপতি নিকোলা বুজিসিয়ের জমা দেওয়া প্রতীক গ্রহণ করার সিদ্ধান্ত নিয়েছে। সার্বিয়া ফুটবল অ্যাসোসিয়েশন সার্বিয়ান আর্মির চিহটি ব্যবহার করেছে। প্রতীকটির মাঝখানে সোনালী ফ্রেম এবং সোনার বলসহ সাদা ক্রস এবং ৪ ফায়ারস্টিলারগুলো একটি লাল ব্যাকগ্রাউন্ড শিল্ডে রয়েছে। দেশের সিরিলিক নাম সোনালি পটভূমিতে সাদা উপরে। ইনডোর ব্যবহারের জন্য সোনার ঝালর এবং মাঝখানে নতুন প্রতীকসহ সার্বীয় এফএ-এর পতাকাটি নীল।

কর্মকর্তা

 অবস্থান  নাম সভাপতি  স্লাভিসা কোকেজা সহ-সভাপতি  নেনাদ বিয়েকোভিচ মার্কো পান্তেলিচ সাধারণ সম্পাদক  ইয়োভান সুরবাতোভিচ কোষাধ্যক্ষ  ভেরা মিতিন গণমাধ্যম এবং যোগাযোগ পরিচালক  নেবোইসা পেত্রোভিচ প্রযুক্তিগত পরিচালক  ভ্লাদিমির মাতিয়াসেভিচ ফুটসাল সমন্বয়কারী  বোইয়ান পাভিচেভিচ জাতীয় দলের কোচ (পুরুষ)  লিউবিসা তুম্বাকোভিচ জাতীয় দলের কোচ (নারী)  প্রেদ্রাদ গ্রোজদানোভিচ রেফারি সমন্বয়কারী  ইগর রাদোইচিচ

তথ্যসূত্র

বহিঃসংযোগ

 ফিফা-এ সার্বিয়া ফুটবল অ্যাসোসিয়েশন  
 উয়েফা-এ সার্বিয়া ফুটবল অ্যাসোসিয়েশন 

বিষয়শ্রেণী:সার্বিয়া ফুটবল অ্যাসোসিয়েশন
বিষয়শ্রেণী:১৯১৯-এ সার্বিয়া প্রতিষ্ঠিত
বিষয়শ্রেণী:১৯১৯-এ প্রতিষ্ঠিত ক্রীড়া সংস্থা
বিষয়শ্রেণী:সার্বিয়ার ক্রীড়া নিয়ন্ত্রণ সংস্থা
বিষয়শ্রেণী:সার্বিয়ার ফুটবল পরিচালনা পরিষদ
বিষয়শ্রেণী:উয়েফার সদস্য
বিষয়শ্রেণী:ফিফার সদস্য